ai4bharat/Pralekha huggingface dataset:
କୌଶଳ ବିକାଶ ଓ ଉଦ୍ୟମିତା ମନ୍ତ୍ରଣାଳୟ
କୋଭିଡ-19 ଲକଡାଉନ ସମୟରେ ଆପ୍ରେଣ୍ଟିସଙ୍କୁ ସେମାନଙ୍କର ସମ୍ପୂର୍ଣ୍ଣ ଷ୍ଟାଇପେଣ୍ଡ ମିଳିବା ଜାରି ରହିବ : ଡ. ମହେନ୍ଦ୍ର ନାଥ ପାଣ୍ଡେ
• ସମସ୍ତ ପ୍ରତିଷ୍ଠାନ ମାନ୍ୟତାପ୍ରାପ୍ତ ଏବଂ ବୈକଳ୍ପିକ ଉଭୟ କାର୍ଯ୍ୟରେ ନିୟୋଜିତ ଆପ୍ରେଣ୍ଟିସଙ୍କ ପାଇଁ ଲାଗୁ ସମ୍ପୂର୍ଣ୍ଣ ଷ୍ଟାଇପେଣ୍ଡ ପଇଠ କରିବେ
• ଏନଏପିଏସ ସମ୍ବନ୍ଧୀୟ ଦିଶା-ନିର୍ଦ୍ଦେଶ ଅନୁସାରେ, ଲକଡାଉନ ଅବଧି ଲାଗି ସରକାରଙ୍କ ପକ୍ଷରୁ ଏନଏପିଏସ ଅନ୍ତର୍ଗତ ପ୍ରତିଷ୍ଠାନଗୁଡ଼ିକୁ ଷ୍ଟାଇପେଣ୍ଡ ପରିଶୋଧ ବା ଫେରସ୍ତ କରି ଦିଆଯିବ
ନୋଭେଲ କରୋନା ଭୂତାଣୁ  ସଂକ୍ରମଣକୁ ପ୍ରତିହତ କରିବା ଏବଂ ଜନସାଧାରଣଙ୍କୁ ସହଯୋଗ ଦେବା ଲାଗି ସରକାରୀ ପ୍ରତିବଦ୍ଧତା ସ୍ଵରୂପ ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରଣାଳୟ  ପକ୍ଷରୁ ଏକ ଗୁରୁତ୍ଵପୂର୍ଣ୍ଣ ନିଷ୍ପତ୍ତି ନିଆଯାଇଛି । ସମସ୍ତ ପ୍ରତିଷ୍ଠାନରେ କାର୍ଯ୍ୟ କରୁଥିବା ମାନ୍ୟତାପ୍ରାପ୍ତ ଏବଂ ବୈକଳ୍ପିକ ଉଭୟ କାର୍ଯ୍ୟରେ ନିୟୋଜିତ ଆପ୍ରେଣ୍ଟିସଙ୍କ ଲାଗି ସମ୍ପୂର୍ଣ୍ଣ ଷ୍ଟାଇପେଣ୍ଡ ପରିଶୋଧ କରିବାକୁ ଏସବୁ ପ୍ରତିଷ୍ଠାନକୁ ବିଧିବଦ୍ଧ ଭାବେ ସୂଚିତ କରାଯାଇଛି । ଏହାବ୍ୟତୀତ, ଜାତୀୟ ଆପ୍ରେଣ୍ଟିସ ପ୍ରୋତ୍ସାହନ ଯୋଜନା  ସହ ଜଡ଼ିତ ଦିଶା-ନିର୍ଦ୍ଦଶେ ଅନୁସାରେ, ଲକଡାଉନ ଅବଧି ଲାଗି ସରକାରଙ୍କ ଦ୍ଵାରା ଏନଏପିଏସ ଅନ୍ତର୍ଗତ ପ୍ରତିଷ୍ଠାନଗୁନିକୁ ଷ୍ଟାଇପେଣ୍ଡ ପଇଠ କିମ୍ବା ଫେରସ୍ତ କରି ଦିଆଯିବ ।
ଆପ୍ରେଣ୍ଟିସ ଆଇନ, 1961 ଏବଂ ଏହାର ଅନ୍ତର୍ଗତ ଆପ୍ରେଣ୍ଟିସ ନିୟମରେ ଏହା ଉଲ୍ଲେଖ କରାଯାଇଛି ଯେ ଯଦି କୌଣସି ମାନ୍ୟତାପ୍ରାପ୍ତ କାର୍ଯ୍ୟରେ ନିୟୋଜିତ ଆପ୍ରେଣ୍ଟିସ ସେହି ପ୍ରତିଷ୍ଠାନରେ ଆନ୍ଦୋଳନ କିମ୍ବା ତାଲାବନ୍ଦ କିମ୍ବା ଛଟେଇ କାରଣରୁ ଆପ୍ରେଣ୍ଟିସ ସମ୍ବନ୍ଧୀୟ ପ୍ରଶିକ୍ଷଣ ଅବଧି ପୂରଣ କରିବାରେ ସକ୍ଷମ ହେଉନାହାନ୍ତି, ତା’ହେଲେ ସେମାନଙ୍କ ଆପ୍ରେଣ୍ଟିସ ଅବଧି ବୃଦ୍ଧି କରାଯିବ । ଆନ୍ଦୋଳନ କିମ୍ବା ତାଲାବନ୍ଦ କିମ୍ବା ଛଟେଇ ଅବଧି ବୃଦ୍ଧି ସମୟ କିମ୍ବା ଛଅ ମାସର ସର୍ବାଧିକ ଅବଧି ପର୍ଯ୍ୟନ୍ତ, ଏଥିମଧ୍ୟରୁ ଯାହା କମ ହୋଇଥିବ, ସେହି ସମୟ ପାଇଁ ସମ୍ପୃକ୍ତ ଆପ୍ରେଣ୍ଟିସଙ୍କୁ ଷ୍ଟାଇପେଣ୍ଡ ପ୍ରଦାନ କରାଯିବ ।
କେନ୍ଦ୍ର ଦକ୍ଷତା ବିକାଶ ଏବଂ ଉଦ୍ୟମିତା ମନ୍ତ୍ରୀ ଡ. ମହେନ୍ଦ୍ର ନାଥ ପାଣ୍ଡେ ଏ ସମ୍ପର୍କରେ ବିବୃତି ରଖି କହିଛନ୍ତି ଯେ ବର୍ତ୍ତମାନ ସମୟରେ ଆମେ ଆଗେଇ ଆସି ପରସ୍ପରକୁ ସହାୟତା କରିବାର ଆବଶ୍ୟକତା ରହିଛି । ମାନନୀୟ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବ୍ୟବସାୟୀମାନଙ୍କୁ ଏହି ସଙ୍କଟପୂର୍ଣ୍ଣ ପରିସ୍ଥିତିରେ ସହାନୁଭୂତି ପୂର୍ବକ ପଦକ୍ଷେପ ଗ୍ରହଣ କରିବା ନିମନ୍ତେ ନିବେଦନ କରିଛନ୍ତି । ଏହାକୁ ଧ୍ୟାନରେ ରଖି ଦେଶର ଯୁବକମାନଙ୍କ ମନୋବଳ ବୃଦ୍ଧି କରିବା ଲାଗି ଆମେ ଏହି ନିଷ୍ପତ୍ତି ଗ୍ରହଣ କରିଛୁ ।
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
୨୦୧୪-୧୫ ଠାରୁ ୨୦୨୦-୨୧  କପା ଋତୁ ପାଇଁ ଏମଏସପି ପରିଚାଳନା ଅଧୀନରେ ହୋଇଥିବା କ୍ଷତି ଭରଣା ନିମନ୍ତେ ବ୍ୟୟ ପ୍ରସ୍ତାବକୁ କ୍ୟାବିନେଟ ଅନୁମୋଦନ
୨୦୧୪-୧୫ ଠାରୁ ୨୦୨୦-୨୧ ପର୍ଯ୍ୟନ୍ତ କପା ଋତୁ ପାଇଁ ଭାରତୀୟ କପା ନିଗମ କୁ ୧୭,୪୦୮.୮୫ କୋଟି ଟଙ୍କାର ମୂଲ୍ୟ ସମର୍ଥନ ପ୍ରସ୍ତାବକୁ କ୍ୟାବିନେଟ୍ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ ସମିତି ବୈଠକରେ ଭାରତୀୟ କପା ନିଗମ କୁ ୧୭,୪୦୮.୮୫ କୋଟି ଟଙ୍କାର ପ୍ରତିଶ୍ରୁତିବଦ୍ଧ ମୂଲ୍ୟ ସମର୍ଥନ ଯୋଗାଇ ଦେବା ପ୍ରସ୍ତାବକୁ ଅନୁମୋଦନ କରାଯାଇଛି । ୨୦୧୪-୧୫ ଠାରୁ ୨୦୨୦-୨୧ କପା ବର୍ଷ ପର୍ଯ୍ୟନ୍ତ କପା ଋତୁ  ପାଇଁ ସିସିଆଇକୁ ଏହି ସହାୟତା ପ୍ରଦାନ କରାଯିବ ।
ଏମଏସପି ମୂଲ୍ୟ ସହିତ କପା ମୂଲ୍ୟ ସମାନ ହେବା କାରଣରୁ କପା ଚାଷୀଙ୍କ ସ୍ୱାର୍ଥ ସୁରକ୍ଷା ଲାଗି ୨୦୧୪-୧୫ରୁ ୨୦୨୦-୨୧ କପା ବର୍ଷ ପର୍ଯ୍ୟନ୍ତ ମୂଲ୍ୟ ସମର୍ଥନ ପରିଚାଳନା କରିବାର ଆବଶ୍ୟକତା ରହିଥିଲା । ଏହାର କାର୍ଯ୍ୟକାରିତା ଦେଶର ଆର୍ଥିକ ଗତିବିଧିରେ କପା ଚାଷୀଙ୍କ ସମାବେଶୀତାକୁ ବୃଦ୍ଧି କରିଥାଏ । ମୂଲ୍ୟ ସହାୟତା ପରିଚାଳନା କରାଯିବା କାରଣରୁ କପା ମୂଲ୍ୟ ସ୍ଥିର ରହିଥାଏ ଏବଂ ଚାଷୀଙ୍କ ସମସ୍ୟା ଦୂର ହୋଇଥାଏ ।
କପା ଦେଶର ସବୁଠୁ ଗୁରୁତ୍ୱପୂର୍ଣ୍ଣ ଅର୍ଥକରୀ ଫସଲ ମଧ୍ୟରୁ ଅନ୍ୟତମ । ଏହା ପାଖାପାଖି ୫୮ ଲକ୍ଷ କପା ଚାଷୀ ଏବଂ କପା ପ୍ରକ୍ରିୟାକରଣ ଓ ବାଣିଜ୍ୟରେ ନିୟୋଜିତ ରହିଥିବା ୪ରୁ ୫ କୋଟି ଲୋକଙ୍କୁ ଦୀର୍ଘସ୍ଥାୟୀ ଜୀବିକା ପ୍ରଦାନ କରିବା କ୍ଷେତ୍ରରେ ପ୍ରମୁଖ ଭୂମିକା ନିର୍ବାହ କରିଥାଏ ।
୨୦୨୦-୨୧ କପା ଋତୁରେ, ୧୩୩ ଲକ୍ଷ ହେକ୍ଟରରେ କପା ଚାଷ କରାଯାଇଥିଲା । ଏଥିରୁ ଆନୁମାନିକ ୩୬୦ ଲକ୍ଷ ବେଲ୍ସ କପା ଉତ୍ପାଦନ କରାଯାଇଥିଲା । ବିଶ୍ୱସ୍ତରରେ ଉତ୍ପାଦିତ ହେଉଥିବା କପାର ଏହା ଥିଲା ୨୫ ପ୍ରତିଶତ । ସିଏସିପିର ସୁପାରିସକୁ ଆଧାର କରି ଭାରତ ସରକାର କପା ଉପରେ ସର୍ବନିମ୍ନ ସମର୍ଥନ ମୂଲ୍ୟ  ନିର୍ଦ୍ଧାରଣ କରିଥିଲେ ।
ଭାରତ ସରକାର ସିସିଆଇକୁ କେନ୍ଦ୍ରୀୟ ନୋଡାଲ ଏଜେନ୍ସି ଭାବେ ନିୟୋଜିତ କରିଥିଲେ । କପା ମୂଲ୍ୟ ଏମଏସପି ସ୍ତର ଠାରୁ ତଳକୁ ଖସିଯିବା ପରେ ବିନା କୌଣସି ଧାର୍ଯ୍ୟ ସୀମାରେ ଚାଷୀଙ୍କ ଠାରୁ ସମସ୍ତ ଏଫଏକ୍ୟୁ ମାନର କପା କିଣିବା ଲାଗି ସିସିଆଇକୁ ନିର୍ଦ୍ଦେଶ ଦିଆଯାଇଥିଲା । ମୂଲ୍ୟହ୍ରାସ ଭଳି ପ୍ରତିକୂଳ ପରିସ୍ଥିତିରେ ଚାଷୀଙ୍କୁ ଅଭାବୀ ବିକ୍ରିରୁ ସୁରକ୍ଷା ଦେବା ଲାଗି ଏମଏସପି ପରିଚାଳନା ଜରୁରି ଥିଲା ।
ଏମଏସପି ସ୍ୱାୟତ୍ତ ପରିଚାଳନା ପ୍ରକୃତିର ହୋଇଥିବାରୁ ଏହା କପା ଚାଷ ଲାଗି ଦେଶର କପା ଚାଷୀମାନଙ୍କୁ ଦୀର୍ଘସ୍ଥାୟିତ୍ୱ ଭିତ୍ତିରେ ଅନୁପ୍ରାଣିତ କରିଥାଏ । ସୂତା ବୁଣିବା ଉଦ୍ୟୋଗ ପାଇଁ କପା ଏକ କଞ୍ଚାମାଲ ହୋଇଥିବାରୁ ଉନ୍ନତ ଗୁଣବତ୍ତାର କପା ଉତ୍ପାଦନ କରି ଭାରତକୁ ଆତ୍ମନିର୍ଭରଶୀଳ କରିବାରେ ଏହା ସହାୟକ ହେବ । ଅଧିକ କପା ଉତ୍ପାଦନ କରୁଥିବା ୧୧ଟି ବୃହତ ରାଜ୍ୟର ୧୪୩ଟି ଜିଲ୍ଲାରେ ୪୭୪ଟି କ୍ରୟ କେନ୍ଦ୍ର ପ୍ରତିଷ୍ଠା କରି ସିସିଆଇ ଭିତ୍ତିଭୂମି ପ୍ରସ୍ତୁତ ରଖିଛି ।
ବିଶ୍ୱ ମହାମାରୀ ସମୟରେ ଗତ ଦୁଇଟି କପା ଋତୁ ରେ ସିସିଆଇ ଦେଶରେ ଉତ୍ପାଦିତ କପାର ପ୍ରାୟ ଏକ ତୃତୀୟାଂଶ କପା କିଣିଥିଲା । ଏହା ପ୍ରାୟ ୨୦୦ ଲକ୍ଷ ବେଲ୍ସ ଥିଲା ଏବଂ ଏ ବାବଦରେ ଦେଶର ୪୦ ଲକ୍ଷ ଚାଷୀଙ୍କ ବ୍ୟାଙ୍କ ଆକାଉଣ୍ଟକୁ ସିସିଆଇ ସିଧାସଳଖ ୫୫,୦୦୦ କୋଟି ଟଙ୍କା ହସ୍ତାନ୍ତର କରିଥିଲା ।
ଚଳିତ ୨୦୨୧-୨୦୨୨ କପା ଋତୁରେ ସିସିସଆଇ କପା ଉତ୍ପାଦନ କରୁଥିବା ୧୧ଟି ବୃହତ ରାଜ୍ୟରେ କପା କ୍ରୟ ପାଇଁ ଯଥେଷ୍ଟ ବ୍ୟବସ୍ଥା କରିଛି । ଏମଏସପି ପରିଚାଳନା ପାଇଁ ୪୫୦ଟି କପା କ୍ରୟ କେନ୍ଦ୍ରରେ ଶ୍ରମଶକ୍ତିଙ୍କୁ ନିୟୋଜିତ କରିଛି ।
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଆଇଭିଏନଏଫଏସ ନାମକ ନୂଆ କୃଷି ଜ୍ଞାନକୌଶଳ ଉଦ୍ଭାବନ କଲେ ଆଇସିଏଆର-ସିଆଇଡବ୍ଲୁଏର ବୈଜ୍ଞାନିକ ଦଳ
କମ ଆୟବର୍ଗର ପରିବାର ପାଇଁ ଆହାର ବିବିଧତା ଏବଂ ପୋଷଣ ସୁରକ୍ଷା ସୁନିଶ୍ଚିତ କରିବ
ଆଇଭିଏନଏଫଏସ ଜ୍ଞାନକୌଶଳ ପାଇଁ ଲାଇସେନ୍ସ ହାସଲ କରିବା ନିମନ୍ତେ ଗୁଜରାଟର ସେଣ୍ଟ୍ରିଫଗାଲ ପ୍ରଡକ୍ଟସ୍ ଏବଂ ଆଇସିଏଆର-ସିଆଇଡବ୍ଲୁଏ ମଧ୍ୟରେ ବୁଝାମଣାପତ୍ର ସ୍ୱାକ୍ଷରିତ
ଜନସଂଖ୍ୟା ବୃଦ୍ଧି, ସହରୀକରଣ ଏବଂ ଶିଳ୍ପ ବିକାଶ କାରଣରୁ କୃଷି ଉପଯୋଗୀ ଭୂମି ସଙ୍କୁଚିତ ହୋଇଚାଲିଛି । ଗ୍ରାମୀଣ ପରିବାରର ଜୀବନଜୀବିକା ମୁଖ୍ୟତଃ କୃଷି ଏବଂ ଆନୁସଙ୍ଗିକ କାର୍ଯ୍ୟକଳାପ ଉପରେ ନିର୍ଭରଶୀଳ। ଭାରତର ପୂର୍ବ ପ୍ରାନ୍ତରେ ଥିବା ଅଧିକାଂଶ ଗ୍ରାମରେ ଲୋକମାନଙ୍କର ଘର ପଛପଟେ ଛୋଟ ଖଣ୍ଡେ ଜମି ଥାଏ । ଏଭଳି ଭୂମିହୀନ ଚାଷୀ ପରିବାର ପାଇଁ ଆହାର ବିବିଧତା ସୁନିଶ୍ଚିତ କରିବା ଏବଂ ପରିବାର ଲୋକଙ୍କ ପୋଷଣ ସୁରକ୍ଷା ଉଦ୍ଦେଶ୍ୟରେ ଭୁବନେଶ୍ୱର ସ୍ଥିତି ଆଇସିଏଆର-ସିଆଇଡବ୍ଲୁଏର ବୈଜ୍ଞାନିକମାନଙ୍କ ଦଳ ଏକ ଅଭିନବ ଜ୍ଞାନକୌଶଳ ବିକଶିତ କରିଛନ୍ତି। ‘‘ଛତୁ ଓ କୁକ୍କୁଟପାଳନ ସହିତ ପନିପରିବା ଉତ୍ପାଦନ ପାଇଁ ମହିଳା ଅନୁକୂଳ ବହୁମୁଖି ସମନ୍ୱିତ ଭର୍ଟିକାଲ ନ୍ୟୁଟ୍ରି-ଫାର୍ମିଂ ପ୍ରଣାଳୀ’’  ନାମକ ଏହି ଜ୍ଞାନକୌଶଳକୁ ଆଇସିଏଆର-ସିଏଡବ୍ଲୁଏର ବୈଜ୍ଞାନିକ ଡକ୍ଟର ତାନିଆ ସେଠ, ଡକ୍ଟର ଅରୁଣ କୁମାର ପଣ୍ଡା ଏବଂ ଇଞ୍ଜିନିୟର ଚୈତ୍ରାଳୀ ଶଶାଙ୍କ ମହାତ୍ରେଙ୍କ ଦଳ ଉଦ୍ଭାବନ କରିଛନ୍ତି।
ଆଇଭିଏନଏଫଏସ ଜ୍ଞାନକୌଶଳ ମାଧ୍ୟମରେ ଚାଷ କରି କମ ଆୟ ବର୍ଗର ପରିବାରଗୁଡ଼ିକ ପୋଷକ ତତ୍ତ୍ୱଯୁକ୍ତ ପନିପରିବା, ଛତୁ, ଅଣ୍ଡା ଓ ମାଂସ ଉତ୍ପାଦନ କରିପାରିବେ ଏବଂ ସେମାନଙ୍କର ଭିଟାମିନ, ଖଣିଜସାର, ଉଦ୍ଭିଦ ପୋଷଣ ଆବଶ୍ୟକତା ପୂରଣ କରିପାରିବେ । ଏହା ମଧ୍ୟ ଜଳବାୟୁ ପରିବର୍ତ୍ତନ ବିପଦ ପ୍ରତି ମହିଳା ଚାଷୀମାନଙ୍କ ସହନଶୀଳତାକୁ ବଢ଼ାଇବ । ଗରିବ ଚାଷୀ ପରିବାରମାନେ ସେମାନଙ୍କ ବଳକା ଉତ୍ପାଦିତ ସାମଗ୍ରୀକୁ ବିକ୍ରି କରି ଆୟର ଏକ ସହାୟକ ଉତ୍ସ ମଧ୍ୟ ପାଇପାରିବେ ।
ଗୁଜରାଟର ଜଣେ ପ୍ରଗତିଶୀଳ ଉଦ୍ୟୋଗୀ ଶ୍ରୀ ଜାପାନ ସାହାଙ୍କ ସେଣ୍ଟ୍ରିଫଗାଲ ପ୍ରଡକ୍ଟସ୍ ସଂସ୍ଥା ଆଇସିଏଆର-ସିଆଇଡବ୍ଳୁଏର ଏହି ଜ୍ଞାନକୌଶଳ ପାଇଁ ଲାଇସେନ୍ସ ହାସଲ କରିବା ନିମନ୍ତେ ପ୍ରସ୍ତାବ ଦେଇଛି । ୧୭ ଏପ୍ରିଲ, ୨୦୨୩ରେ ଆଇଭିଏନଏଫଏସ ଜ୍ଞାନକୌଶଳ ସମ୍ପର୍କରେ ଉପରୋକ୍ତ ଉଦ୍ୟୋଗୀଙ୍କୁ ପ୍ରଶିକ୍ଷଣ ଦିଆଯାଇଛି । ଆଇଭିଏନଏଫଏସ ଜ୍ଞାନକୌଶଳ ହସ୍ତାନ୍ତର ପାଇଁ ଆଇସିଏଆର-ସିଆଇଡବ୍ଲଏ, ଭୁବନେଶ୍ୱର ଏବଂ ସେଣ୍ଟ୍ରିଫଗାଲ ପ୍ରଡକ୍ଟସ୍, ଗୁଜରାଟ ମଧ୍ୟରେ ଏକ ବୁଝାମଣାପତ୍ର ସ୍ୱାକ୍ଷରିତ ହୋଇଛି । ଏହି କାର୍ଯ୍ୟକ୍ରମରେ ଆଇସିଏଆର-ସିଆଇଡବ୍ଲଏ, ଭୁବନେଶ୍ୱର ନିର୍ଦ୍ଦେଶିକା ଡକ୍ଟର ମୃଦୁଳା ଦେବୀ ଉପସ୍ଥିତ ରହିବା ସହିତ ଆଇଭିଏନଏଫଏସ ଜ୍ଞାନକୌଶଳକୁ ପ୍ରତିଷ୍ଠିତ କରାଇବା ସକାଶେ ସବୁ ପ୍ରକାର ସହାୟତା ପାଇଁ ଆଶ୍ୱାସନା ଦେଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସଂସଦରେ ଶ୍ରମ ସଂଶୋଧନ ବିଲ୍ ଗୃହୀତ ହେବା ନେଇ ପ୍ରଧାନମନ୍ତ୍ରୀଙ୍କ ପ୍ରଶଂସା;
କହିଲେ, ଏଭଳି ଶ୍ରମ ସଂସ୍କାର ଦ୍ୱାରା ଶ୍ରମିକମାନଙ୍କ କଲ୍ୟାଣ
ସହ ଅର୍ଥନୀତିକୁ ଶକ୍ତି ପ୍ରଦାନ କରିବ
ଆଜି ସଂସଦରେ ଶ୍ରମ ସଂଶୋଧନ ବିଲ୍ ଗୃହୀତ ହେବାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭୂୟସୀ ପ୍ରଶଂସା କରିଛନ୍ତି ।
ଏ ସଂପର୍କରେ ଅନେକ ଗୁଡ଼ିଏ ଟୁଇଟ୍ କରି ପ୍ରଧାନମନ୍ତ୍ରୀ କହିଛନ୍ତି ଯେ ଶ୍ରମ ଆଇନରେ ଏଭଳି ସଂସ୍କାର ଅନେକ ଦିନୁ ଆବଶ୍ୟକ ପଡ଼ୁଥିଲା ଏବଂ ତାହା ଏବେ ସଂସଦରେ ଗୃହୀତ ହୋଇଛି । ଏହି ସଂସ୍କାର ଦ୍ୱାରା ଶିଳ୍ପ ଶ୍ରମିକମାନଙ୍କ କଲ୍ୟାଣ ଓ ସମୃଦ୍ଧି ସୁନିଶ୍ଚିତ ହୋଇପାରିବ ଏବଂ ଏହା ଦେଶର ଆର୍ଥିକ ବିକାଶ ଧାରାକୁ ମଧ୍ୟ ଶକ୍ତି ଯୋଗାଇବ । ଏହା “ସର୍ବନିମ୍ନ ସରକାର, ସର୍ବାଧିକ ସୁଶାସନ”ର ଉଜ୍ଜ୍ୱଳ ଉଦାହରଣ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ନୂତନ ଶ୍ରମ ଆଇନରେ ସାର୍ବଜନୀନ ସର୍ବନିମ୍ନ ଏବଂ ସମୟୋଚିତ ମଜୁରି ପ୍ରଦାନକୁ ସୁନିଶ୍ଚିତ କରାଯାଇଛି ଏବଂ ଏଥିରେ ଶ୍ରମିକମାନଙ୍କ ନିମନ୍ତେ କର୍ମସ୍ଥଳୀରେ ନିରାପତ୍ତା ବ୍ୟବସ୍ଥାକୁ ମଧ୍ୟ ଅଗ୍ରାଧିକାର ପ୍ରଦାନ କରାଯାଇଛି । ଏହି ସଂସ୍କାର ଦ୍ୱାରା ଦେଶରେ ଏକ ଉତ୍ତମ କାର୍ଯ୍ୟ ବାତାବରଣ ସୃଷ୍ଟି ହେବ ଯାହାକି ଆର୍ଥିକ ବିକାଶ ଧାରାକୁ ତ୍ୱରାନ୍ୱିତ କରିବ ବୋଲି ପ୍ରଧାନମନ୍ତ୍ରୀ ଶ୍ରୀ ମୋଦୀ କହିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ ଶ୍ରମ ଆଇନରେ ସଂସ୍କାର ଅଣାଯିବା ଦ୍ୱାର ଏହା “ଇଜ୍ ଅଫ୍ ଡୁଇଂ ବିଜିନେସ”କୁ ସୁନିଶ୍ଚିତ କରିବ । ଏହା ଏକ ଭବିଷ୍ୟାକାଂକ୍ଷୀ ଆଇନ ଯାହା ଉଦ୍ୟୋଗୀମାନଙ୍କୁ ମଧ୍ୟ ସଶକ୍ତ କରିବାରେ ସହାୟକ ହେବ । ଏହି ଆଇନ ଦ୍ୱାରା ସେମାନଙ୍କୁ ଅନୁପାଳନ ଦାୟିତ୍ୱ କମାଇବ ଓ ‘ଇନ୍ସପେକ୍ଟର ରାଜ’ ମଧ୍ୟ ହ୍ରାସ ପାଇବ । ଶ୍ରମ ସଂସ୍କାରରେ ଉଭୟ ଶ୍ରମିକ ଏବଂ ଶିଳ୍ପସଂସ୍ଥାମାନଙ୍କ ସକାଶେ ପ୍ରଯୁକ୍ତିର ଶକ୍ତିକୁ ଅଧିକରୁ ଅଧିକ ମାତ୍ରାରେ ଉପଯୋଗ କରିବା ଉପରେ ପ୍ରାଧାନ୍ୟ ଦିଆଯାଇଛି ବୋଲି ସେ କହିଛନ୍ତି ।
ସୂଚନା ଓ ପ୍ରସାରଣ ମନ୍ତ୍ରଣାଳୟ
ଅପରାଧମୁକ୍ତ ହେଲା କେବୁଲ ଟେଲିଭିଜନ ନେଟୱର୍କ  ଆଇନ, ୧୯୯୫
ସୂଚନା ଓ ପ୍ରସାରଣ ମନ୍ତ୍ରଣାଳୟ ଆଜି କେବୁଲ ଟେଲିଭିଜନ ନେଟୱାର୍କ ନିୟମ, ୧୯୯୪ରେ ସଂଶୋଧନ ବିଜ୍ଞପ୍ତି ଜାରି କରିଛି। ଏଥିରେ କେବୁଲ ଟେଲିଭିଜନ ନେଟୱର୍କ  ଆଇନର, ୧୯୯୫ର ବ୍ୟବସ୍ଥାକୁ ଅପରାଧମୁକ୍ତ କରାଯାଇଛି। ନୂଆ ନିୟମକୁ କାର୍ଯ୍ୟକାରୀ କରିବା ପାଇଁ କାର୍ଯ୍ୟକାରୀ ବ୍ୟବସ୍ଥା ପ୍ରଦାନ କରାଯାଇଛି ।
ଏହା ପୂର୍ବରୁ ଏହି ମନ୍ତ୍ରଣାଳୟ ଏକ ବିଜ୍ଞପ୍ତି ଜାରି କରି ୩ ଅକ୍ଟୋବର ୨୦୨୩କୁ ସେହି ତାରିଖ ଭାବେ ନିର୍ଦ୍ଧାରିତ କରିଥିଲା ଯେଉଁ ତାରିଖ ଠାରୁ କେବୁଲ ଟେଲିଭିଜନ ନେଟୱର୍କ  ଆଇନ, ୧୯୯୫ ସମ୍ବନ୍ଧରେ ଜନ ବିଶ୍ୱାସ  ଆଇନ, ୨୦୨୩ ଏବଂ ଏହାର କାର୍ଯ୍ୟସୂଚୀରେ ଥିବା ଏଣ୍ଟ୍ରିଗୁଡ଼ିକ କାର୍ଯ୍ୟକାରୀ ହୋଇଛି।
କେବୁଲ ଟେଲିଭିଜନ ନେଟୱର୍କ  ଆଇନ ୧୯୯୫ର କୌଣସି ବ୍ୟବସ୍ଥାର ଉଲ୍ଲଙ୍ଘନ କରିବା କ୍ଷେତ୍ରରେ ଏହି ଆଇନର ଧାରା ୧୬ ଅନୁଯାୟୀ ଦଣ୍ଡ ବିଧାନ ବ୍ୟବସ୍ଥା କରାଯାଇଥିଲା। ଏହି ଧାରାରେ ପ୍ରଥମ ଥର ପାଇଁ ୨ ବର୍ଷ ଏବଂ ପରବର୍ତ୍ତୀ ପ୍ରତ୍ୟେକ ଅପରାଧ ପାଇଁ ୫ ବର୍ଷ ପର୍ଯ୍ୟନ୍ତ ଜେଲ ଦଣ୍ଡର ବ୍ୟବସ୍ଥା ଥିଲା ।
କେବୁଲ ଟେଲିଭିଜନ ନେଟୱାର୍କ  ଆଇନ, ୧୯୯୫କୁ ଅଧିକ ବ୍ୟବସାୟ ଅନୁକୂଳ କରିବା ଏବଂ ଏହି କ୍ଷେତ୍ର ପ୍ରତି ନିବେଶକଙ୍କ ବିଶ୍ୱାସ ବୃଦ୍ଧି କରିବା ଉଦ୍ଦେଶ୍ୟରେ ଧାରା ୧୬ ଅଧୀନରେ ନିର୍ଦ୍ଦିଷ୍ଟ ଦଣ୍ଡଗୁଡ଼ିକୁ ପୁନଃ ଯାଞ୍ଚ କରାଯାଇ ଜନ ବିଶ୍ୱାସ  ଆଇନ, ୨୦୨୩ ମାଧ୍ୟମରେ ଅପରାଧମୁକ୍ତ କରାଯାଇଛି । ଜେଲ ଦଣ୍ଡାଦେଶକୁ ଏବେ ଆର୍ଥିକ ଜରିମାନା ଏବଂ ଅନ୍ୟାନ୍ୟ ଅଣଆର୍ଥିକ ବ୍ୟବସ୍ଥା ଯଥା ମାର୍ଗଦର୍ଶିକା, ଚେତାବନୀ ଏବଂ ନିନ୍ଦା ଆଦିକୁ ପରିବର୍ତ୍ତନ କରାଯାଇଛି । ଆଜି ବିଜ୍ଞପ୍ତି ଜରିଆରେ ପ୍ରକାଶ ପାଇଥିବା ନିୟମରେ ନିର୍ଦ୍ଦିଷ୍ଟ 'କ୍ଷମତାପ୍ରାପ୍ତ ଅଧିକାରୀ'ଙ୍କ ଜରିଆରେ ଏହି ପଦକ୍ଷେପ ଗ୍ରହଣ କରାଯିବ । କେବଳ ସେତିକି ନୁହେଁ, ଧାରା ୧୬ ଅଧୀନରେ ଏବେ କ୍ଷମତାପ୍ରାପ୍ତ ଅଧିକାରୀଙ୍କ ଆଦେଶ ବିରୋଧରେ ଏକ ଅପିଲ ବ୍ୟବସ୍ଥା ଲାଗୁ କରାଯାଇଛି। ଧାରା ୧୭ ଓ ୧୮ କୁ ଅଯଥା ବୋଲି ବାଦ୍ ଦିଆଯାଇଛି।
କେବୁଲ ଟେଲିଭିଜନ ନେଟୱର୍କ  ଆଇନ, ୧୯୯୫ ଅଧୀନରେ ଥିବା ବ୍ୟବସ୍ଥାଗୁଡ଼ିକୁ ଅପରାଧମୁକ୍ତ କରିବାର କିଛି ଲାଭ ହେଲା :
ଏହି ସଂଶୋଧନ ଦ୍ୱାରା କଠୋର ଦଣ୍ଡ ନ ନେଇ ଏବଂ ସାମାନ୍ୟ କିମ୍ବା ଅନିଚ୍ଛାକୃତ ଉଲ୍ଲଂଘନ ପ୍ରତି ସମ୍ବେଦନଶୀଳ ହୋଇ ଆଇନ ଅନୁପାଳନକୁ ପ୍ରୋତ୍ସାହିତ କରିବାର ସମ୍ଭାବନା ରହିଛି। ଜରିମାନା ପରିସର ମଧ୍ୟରେ ପରାମର୍ଶ, ନିନ୍ଦା ଏବଂ ଚେତାବନୀ ଅନ୍ତର୍ଭୁକ୍ତ କରିବା ସୂଚିତ କରେ ଯେ କେବଳ ଉଲ୍ଲଂଘନକାରୀଙ୍କୁ ଦଣ୍ଡିତ କରିବା ପରିବର୍ତ୍ତେ ଅନୁପାଳନ ସମ୍ପର୍କରେ ଶିକ୍ଷିତ ଏବଂ ପ୍ରୋତ୍ସାହିତ କରିବା ଉପରେ ଗୁରୁତ୍ୱ ଦିଆଯାଉଛି ।
ସଂଶୋଧିତ ବ୍ୟବସ୍ଥାରେ ବିଭିନ୍ନ ପ୍ରକାର ଜରିମାନାକୁ ବ୍ୟବହାର ପାଇଁ ଅନୁମତି ଦିଆଯାଇଛି, ଯାହା ବିଭିନ୍ନ ପ୍ରକାର ଉଲ୍ଲଂଘନର ସମାଧାନ କରିବାରେ ନମନୀୟତା ପ୍ରଦାନ କରିଥାଏ । ଏହା ଉଲ୍ଲଂଘନର ପ୍ରକୃତି, ନିର୍ଦ୍ଦିଷ୍ଟ ଗୁଣ ଏବଂ ତୀବ୍ରତା ପ୍ରତି ଅଧିକ ଆନୁପାତିକ ପ୍ରତିକ୍ରିୟା ପାଇଁ ଅନୁମତି ଦେଇଥାଏ।
ନିୟମରେ ସଂଶୋଧନ ଦ୍ୱାରା ଜରିମାନା ଆଦାୟ ପାଇଁ ଜଣେ 'କ୍ଷମତାପ୍ରାପ୍ତ ଅଧିକାରୀ'ଙ୍କୁ ପରିଭାଷିତ କରାଯାଇଛି। ଏହା ପ୍ରବର୍ତ୍ତନ ପ୍ରକ୍ରିୟାକୁ ସରଳ କରିଥାଏ ଏବଂ ଅପରାଧିକ ନ୍ୟାୟ ବ୍ୟବସ୍ଥା ଉପରେ ବୋଝ ପକାଇବା ବ୍ୟତୀତ ଏହାକୁ ସରଳ କରିଥାଏ ।
ସଂଶୋଧିତ ବ୍ୟବସ୍ଥାରେ ପରବର୍ତ୍ତୀ ଉଲ୍ଲଂଘନକୁ ସ୍ପଷ୍ଟ ଭାବରେ ସମାଧାନ କରାଯାଇଛି ଏବଂ ଅଧିକ ଜରିମାନା ବ୍ୟବସ୍ଥା ବ୍ୟତୀତ ପଞ୍ଜୀକରଣ ସ୍ଥଗିତ କିମ୍ବା ବାତିଲ କରିବାର ବ୍ୟବସ୍ଥା ମଧ୍ୟ ଅନ୍ତର୍ଭୁକ୍ତ । ଏହା ନିରନ୍ତରତାକୁ ପ୍ରୋତ୍ସାହିତ କରେ ଏବଂ ଅଭ୍ୟାସଗତ କିମ୍ବା ବାରମ୍ବାର ଉଲ୍ଲଂଘନକୁ ନିରୁତ୍ସାହିତ କରେ ।
କେବୁଲ ଶିଳ୍ପରେ "ପ୍ଲାଟଫର୍ମ ସେବା" ଏବଂ "ସ୍ଥାନୀୟ କେବୁଲ ଅପରେଟର" ପରି ସାଧାରଣ ଶବ୍ଦଗୁଡିକର ସଂଜ୍ଞାକୁ ପ୍ରଥମ ଥର ପାଇଁ ନିୟମରେ ପରିଭାଷିତ କରାଯାଇଛି ଯାହା ଦ୍ୱାରା ସେମାନଙ୍କ ବ୍ୟବହାରରେ ସମାନତା ଅଣାଯାଇପାରିବ ।
ସୂଚନା ଓ ପ୍ରସାରଣ ମନ୍ତ୍ରଣାଳୟ ଅଧୀନରେ ବର୍ତ୍ତମାନ ୧୪୦୦ରୁ ଅଧିକ ମଲ୍ଟି ସିଷ୍ଟମ ଅପରେଟର ପଞ୍ଜୀକୃତ ଅଛନ୍ତି। କେବୁଲ ଟେଲିଭିଜନ ନେଟୱର୍କ  ଆଇନ, ୧୯୯୫ର ବ୍ୟବସ୍ଥାର ଉଲ୍ଲଂଘନକୁ ଅପରାଧମୁକ୍ତ କରିବା ଏବଂ ଦେୱାନୀ ଜରିମାନା ଭଳି ବ୍ୟବସ୍ଥା ଯୋଗୁ ଅଂଶୀଦାରଙ୍କ ଆତ୍ମବିଶ୍ୱାସ ବୃଦ୍ଧି ପାଇବ ତଥା ବ୍ୟବସାୟିକ ସୁଗମତାକୁ ପ୍ରୋତ୍ସାହନ ମିଳିବ।
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଖାଇବା ତେଲର ମୂଲ୍ୟ ହ୍ରାସ ଶୀଘ୍ର ଗ୍ରାହକଙ୍କୁ ମିଳିବା ଉଚିତ: ଖାଦ୍ୟ ଏବଂ ସାଧାରଣ ବଣ୍ଟନ ବିଭାଗ ସଚିବ
ଡିଏଫ୍ପିଡି ପକ୍ଷରୁ ହିତାଧିକାରୀଙ୍କ ସହ ଏକ ବୈଠକରେ ଖାଇବା ତେଲର ସମୀକ୍ଷା କରାଯାଇଛି
ଖାଇବା ତେଲର ମୂଲ୍ୟ ହ୍ରାସ ଶୀଘ୍ର ଗ୍ରାହକଙ୍କୁ ମିଳିବା ଉଚିତ ବୋଲି ଡିଏଫପିଡି ସଚିବ ଶ୍ରୀ ସଞ୍ଜୀବ ଚୋପ୍ରା ଆଜି ଏଠାରେ ଅଗ୍ରଣୀ ଶିଳ୍ପ ପ୍ରତିନିଧିଙ୍କ ସହ ଏକ ବୈଠକରେ କହିଛନ୍ତି ।
ଆମଦାନୀ ହେଉଥିବା ଖାଇବା ତେଲର ଆନ୍ତର୍ଜାତୀୟ ମୂଲ୍ୟ ହ୍ରାସ ପାଇବାରେ ଲାଗିଛି ଯାହା ଭାରତରେ ଖାଇବା ତେଲ କ୍ଷେତ୍ରରେ ସକାରାତ୍ମକ ଭାବେ ପ୍ରତିଫଳିତ ହୋଇଛି । ସୋଲଭେଣ୍ଟ ଏକ୍ସଟ୍ରାକସନ୍ ଆସୋସିଏସନ୍ ଅଫ୍ ଇଣ୍ଡିଆ  ଏବଂ ଇଣ୍ଡିଆନ ଭେଜିଟେବୁଲ ଅଏଲ ପ୍ରଡ୍ୟୁସର୍ସ ଆସୋସିଏସନ  ର ପ୍ରତିନିଧୀମାନେ ଆର୍ନ୍ତଜାତୀୟ ସ୍ତରରେ ମୂଲ୍ୟ ହ୍ରାସ ପରିଲକ୍ଷିତ ହୋଇଥିବାରୁ ଖାଇବା ତେଲର ଖୁଚୁରା ମୂଲ୍ୟରେ ଅଧିକ ହ୍ରାସ ବିଷୟରେ ଆଲୋଚନା କରିଥିଲେ ।
ଶିଳ୍ପ ପକ୍ଷରୁ ସୂଚନା ଦିଆଯାଇଛି ଯେ ଗତ ଦୁଇ ମାସ ମଧ୍ୟରେ ବିଭିନ୍ନ ଖାଇବା ତେଲର ଆର୍ନ୍ତଜାତୀୟ ମୂଲ୍ୟ ଟନ୍ ପିଛା ୨୦୦ ରୁ ୨୫୦ ଡଲାର ହ୍ରାସ ପାଇଛି, କିନ୍ତୁ ଖୁଚୁରା ବଜାରରେ ଏହା ପ୍ରତିଫଳିତ ହେବାକୁ ସମୟ ଲାଗିଥାଏ ଏବଂ ଖୁଚୁରା ମୂଲ୍ୟ ଖୁବ୍ ଶୀଘ୍ର ହ୍ରାସ ପାଇବ ବୋଲି ଆଶା କରାଯାଉଛି ।
ଅଗ୍ରଣୀ ଖାଇବା ତେଲ ସଂଘକୁ ତୁରନ୍ତ ସେମାନଙ୍କ ସଦସ୍ୟଙ୍କ ସହ ଆଲୋଚନା କରିବାକୁ ଏବଂ ଯଥାଶୀଘ୍ର ତେଲର ଆନ୍ତର୍ଜାତୀୟ ମୂଲ୍ୟରେ ହ୍ରାସ ଆଧାରରେ ପ୍ରତ୍ୟେକ ତେଲର ଏମଆରପି ହ୍ରାସ ସୁନିଶ୍ଚିତ କରିବାକୁ ପରାମର୍ଶ ଦିଆଯାଇଥିଲା । ପ୍ରାଇସ ଟୁ ଡିଷ୍ଟ୍ରିବ୍ୟୁଟର୍ସ , ପ୍ରସ୍ତୁତକାରୀ ଏବଂ ରିଫାଇନର୍ସଙ୍କ ଦ୍ୱାରା ମୂଲ୍ୟ ମଧ୍ୟ ତୁରନ୍ତ ପ୍ରଭାବ ସହିତ ହ୍ରାସ କରାଯିବା ଆବଶ୍ୟକ, ଯାହାଫଳରେ ମୂଲ୍ୟ ହ୍ରାସ କୌଣସି ପ୍ରକାରେ ବ୍ୟତିକ୍ରମ ପରିଲକ୍ଷିତ ହେବନାହିଁ ।
ଏହା ମଧ୍ୟ କୁହାଯାଇଥିଲା ଯେ ଯେତେବେଳେ ବି ଉତ୍ପାଦନକାରୀ / ରିଫାଇନର୍ସ ଦ୍ୱାରା ବିତରକମାନଙ୍କୁ ମୂଲ୍ୟ ହ୍ରାସ କରାଯାଏ, ସେତେବେଳେ ମିଳୁଥିବା ଲାଭ ଶିଳ୍ପ ଦ୍ୱାରା ଗ୍ରାହକମାନଙ୍କୁ ଦିଆଯିବା ଉଚିତ ଏବଂ ଏହି ବିଭାଗକୁ ନିୟମିତ ଭାବେ ଅବଗତ କରାଯାଇପାରିବ । ଯେଉଁ କମ୍ପାନୀ ସେମାନଙ୍କର ମୂଲ୍ୟ ହ୍ରାସ କରିନାହାଁନ୍ତି ଏବଂ ସେମାନଙ୍କର ଏମଆରପି ଅନ୍ୟ ବ୍ରାଣ୍ଡ ତୁଳନାରେ ଅଧିକ, ସେମାନଙ୍କ ମୂଲ୍ୟ ହ୍ରାସ କରିବାକୁ ମଧ୍ୟ ପରାମର୍ଶ ଦିଆଯାଇଛି ।
ଏହି ବୈଠକରେ ମୂଲ୍ୟ ତଥ୍ୟ ସଂଗ୍ରହ ଏବଂ ଖାଇବା ତେଲର ପ୍ୟାକେଜିଂ ଭଳି ଅନ୍ୟାନ୍ୟ ପ୍ରସଙ୍ଗ ଉପରେ ମଧ୍ୟ ଆଲୋଚନା କରାଯାଇଥିଲା ।
ଏହା ପୂର୍ବରୁ, ଅଗ୍ରଣୀ ଖାଇବା ତେଲ ସଙ୍ଗଠନଗୁଡିକ ସହିତ ବିଭାଗର ବୈଠକ ଆଧାରରେ ଶିଳ୍ପସଂସ୍ଥା ଦ୍ୱାରା ସୂର୍ଯ୍ୟମୁଖୀ ତେଲ, ସୋୟାବିନ୍ ତେଲ ଏବଂ ସୋରିଷ ତେଲ ଭଳି ଖାଇବା ତେଲର ଏମଆରପି ହ୍ରାସ କରାଯାଇଥିଲା । ଆନ୍ତର୍ଜାତୀୟ ଖାଇବା ତେଲ ମୂଲ୍ୟ ହ୍ରାସ ପରେ ଏବଂ ଖାଇବା ତେଲ ଉପରେ ଆମଦାନୀ ଶୁଳ୍କ ହ୍ରାସ ହେବା ପରେ ଖାଇବା ତେଲର ଦର କମିଥିଲା । ହ୍ରାସ ହୋଇଥିବା ଡ୍ୟୁଟି ହ୍ରାସର ସମ୍ପୂର୍ଣ୍ଣ ଲାଭ ଗ୍ରାହକଙ୍କୁ ଦିଆଯିବା ନିଶ୍ଚିତ କରିବାକୁ ଶିଳ୍ପସଂସ୍ଥାଙ୍କୁ ପରାମର୍ଶ ଦିଆଯାଇଥିଲା ।
ଖାଇବା ତେଲ ମୂଲ୍ୟ ହ୍ରାସ ଧାରା ଦେଖାଇବା ଆରମ୍ଭ କରିବା ସହ ଖାଇବା ତେଲ ଶିଳ୍ପ ଦ୍ୱାରା ଅଧିକ ହ୍ରାସ ହେବାକୁ ଯାଉଥିବାରୁ ଭାରତୀୟ ଗ୍ରାହକମାନେ ସେମାନଙ୍କ ଖାଇବା ତେଲ କମ୍ ଦରରେ କିଣିବାର ଆଶା କରିପାରନ୍ତି । ଖାଇବା ତେଲ ଦର ହ୍ରାସ ହେବା ସହିତ ମୁଦ୍ରାସ୍ଫୀତିକୁ ହ୍ରାସ କରିବାରେ ସାହାଯ୍ୟ କରିବ ।
ଖାଦ୍ୟ ଏବଂ ସାଧାରଣ ବଣ୍ଟନ ବିଭାଗ ଦେଶରେ ଖାଇବା ତେଲର ମୂଲ୍ୟ ଉପରେ ତୀକ୍ଷ୍ଣ ନଜର ରଖିଥାଏ ଏବଂ ସମୀକ୍ଷା କରିଥାଏ ଏବଂ ଖାଇବା ତେଲର ସୁଲଭତାକୁ ନିଶ୍ଚିତ କରିବା ପାଇଁ ଯେକୌଣସି ହସ୍ତକ୍ଷେପ ଆବଶ୍ୟକ କରିଥାନ୍ତି ଯାହା ଲୋକଙ୍କ ଖାଦ୍ୟର ଏକ ଗୁରୁତ୍ୱପୂର୍ଣ୍ଣ ଅଂଶ ଅଟେ । ଅଧିକ ଆମଦାନୀ ଏବଂ ପରିବହନ ମୂଲ୍ୟ ସହିତ ଅନେକ ବିଶ୍ୱସ୍ତରୀୟ କାରଣ ଯୋଗୁଁ ଖାଇବା ତେଲର ଆନ୍ତର୍ଜାତିକ ଏବଂ ଘରୋଇ ମୂଲ୍ୟ ୨୦୨୧-୨୨ ମଧ୍ୟରେ ବୃଦ୍ଧି ପାଇଥିଲା ।
ତେବେ ଆନ୍ତର୍ଜାତୀୟ ବଜାରରେ ଖାଇବା ତେଲ ମୂଲ୍ୟ ହ୍ରାସ ପାଇବାରେ ଲାଗିଛି । ଖାଇବା ତେଲର ମୂଲ୍ୟ ହ୍ରାସ ଘରୋଇ ବଜାରରେ ଧୀରେ ଧୀରେ ପ୍ରତିଫଳିତ ହେଉଛି ଯାହା ଗ୍ରାହକଙ୍କ ପାଇଁ ଆଶ୍ୱସ୍ତି ଆଣିଦେଇଛି ।
HS
(Visitor Counter : 76
ରେଳ ମନ୍ତ୍ରଣାଳୟ
ଭୁବନେଶ୍ୱର ରେଲୱେ ଷ୍ଟେସନ୍ ପୁନଃବିକାଶ ପାଇଁ ଭିତ୍ତିପ୍ରସ୍ତର ସ୍ଥାପନ
• ପୁରୀ-ଜଳେଶ୍ୱର-ପୁରୀ ମେମୁ ଟ୍ରେନ୍ ଭୁବନେଶ୍ୱର ଷ୍ଟେସନରୁ ଶୁଭାରମ୍ଭ ହୋଇଛି
• ଅନୁଗୁଳ-ବଳରାମ ନୂତନ ରେଳ ଲାଇନ ଉଦ୍ଘାଟନ
• ସମ୍ବଲପୁର-ଶାଲିମାର-ସମ୍ବଲପୁର ଏକ୍ସପ୍ରେସ ଅନୁଗୁଳରୁ ଶୁଭାରମ୍ଭ ହୋଇଛି
ମାନ୍ୟବର କେନ୍ଦ୍ର ଶିକ୍ଷା ଓ ଦକ୍ଷତା ବିକାଶ ଏବଂ ଉଦ୍ୟୋଗୀ ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ମାନ୍ୟବର କୋଇଲା, ଖଣି ଏବଂ ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହଲ୍ଲାଦ ଜୋଶୀ ଏବଂ ମାନ୍ୟବର ରେଳ, ଯୋଗାଯୋଗ ଏବଂ ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତିବିଦ୍ୟା ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ବହୁ ପ୍ରତୀକ୍ଷିତ ଜନସାଧାରଣ କେନ୍ଦ୍ରିକ ଗୁରୁତ୍ୱପୂର୍ଣ୍ଣ ରେଳ ପ୍ରକଳ୍ପ “ଭୁବନେଶ୍ୱର ରେଳ ଷ୍ଟେସନର ପୁନଃବିକାଶ” ସହିତ ବିଶ୍ୱସ୍ତରୀୟ ଢାଞ୍ଚାରେ ନିର୍ମାଣ ପାଇଁ ଭୁବନେଶ୍ୱର ରେଳ ଷ୍ଟେସନରେ ଭିତ୍ତିପ୍ରସ୍ତର ଦେବା ସହିତ ପୁରୀ-ଜଳେଶ୍ୱର-ପୁରୀ ମେମୁ ଟ୍ରେନର ଶୁଭାରମ୍ଭ କରିଛନ୍ତି |
ଏହି ସମାବେଶରେ ଯୋଗ ଦେଇ ମାନ୍ୟବର କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ପ୍ରହ୍ଲାଦ ଯୋଶୀ ରେଳ ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବଙ୍କୁ ରେଳବାଇରେ ଇଲେକ୍ଟ୍ରୋନିକ୍ସ ଏବଂ ସୂଚନା ପ୍ରଯୁକ୍ତିବିଦ୍ୟା ବ୍ୟବହାର କରି ଦେଶର ଭିତ୍ତିଭୂମି ବିକାଶକୁ ତ୍ୱରାନ୍ୱିତ କରି ନୂତନ ଷ୍ଟେସନ ସ୍ଥାପନ କରି ଷ୍ଟେସନଗୁଡିକର ପୁନଃବିକାଶ କରାଇବା ସହିତ ଲୋକଙ୍କ ସୁବିଧା ପାଇଁ ବିଭିନ୍ନ ଆଧୁନିକ ସୁବିଧା ଯୋଗାଇବା କ୍ଷେତ୍ରରେ ସୁଧାର ଆଣି ରେଳବାଇକୁ ପରିବର୍ତ୍ତନ କରିଚାଲିଛନ୍ତି ବୋଲି କହିଥିଲେ |
ମାନ୍ୟବର କେନ୍ଦ୍ର ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ତାଙ୍କ ଅଭିଭାଷଣରେ କହିଛନ୍ତି ଯେ ଓଡ଼ିଶାର ରେଳ ବିକାଶ ପାଇଁ ପ୍ରାଥମିକତା ଦିଆଯାଉଛି | ଓଡିଶା 2014 ପୂର୍ବରୁ 700 ରୁ 800 କୋଟି ଟଙ୍କା ବଜେଟ ଅନୁମୋଦନ ପାଉଥିବାବେଳେ ବର୍ତ୍ତମାନ 10 ହଜାର କୋଟିରୁ ଅଧିକ ଅନୁମୋଦନ ପାଉଅଛି | ସେହିପରି 2014 ପୂର୍ବରୁ ରେଳବାଇ ମାତ୍ର 20 ରୁ 30 କିଲୋମିଟର ପର୍ଯ୍ୟନ୍ତ ନୂଆ ରେଳ ଲାଇନ ନିର୍ମାଣ କରୁଥିଲାବେଳେ ବର୍ତମାନ ବର୍ଷକୁ ପ୍ରାୟ 300 କିମି ରେଳ ଲାଇନ ନିର୍ମାଣ କରୁଛି | ଏହା ବ୍ୟତୀତ ଓଡିଶାର 36 ରେଳ ଷ୍ଟେସନକୁ ବର୍ତ୍ତମାନ ଆଧୁନିକ ସୁବିଧା ସହିତ ନବୀକରଣ କରାଯାଉଛି ଯେଉଁଠାରେ ରାଜ୍ୟର ପ୍ରତ୍ୟେକ କୋଣକୁ ପ୍ରାଥମିକତା ଦିଆଯାଇଛି | ଏହା ସହିତ ଜଗନ୍ନାଥ ସର୍କିଟ ଟ୍ରେନ ଅଳ୍ପ ଦିନ ମଧ୍ୟରେ ଚଳାଚଳ କରିବବୋଲି ଶ୍ରୀ ବୈଷ୍ଣବ କହିଥିଲେ |
ଭୁବନେଶ୍ୱର ରେଳ ଷ୍ଟେସନର ପୁନଃବିକାଶରେ ଆଧୁନିକ ଭିତ୍ତିଭୂମି ଏବଂ ସୁବିଧା ସହିତ ଅନେକ ଯାତ୍ରୀ ପାରିସେବା ରହିବ | ପ୍ରକଳ୍ପର ନିର୍ମାଣ ଅବଧି କାର୍ଯ୍ୟ ଆରମ୍ଭରୁ 24 ମାସ ରହିଛି ବୋଲି ଶ୍ରୀ ବୈଷ୍ଣବ କହିଛନ୍ତି | ମାନ୍ୟବର ସାଂସଦ ଶ୍ରୀ ପ୍ରତାପ ଷଡ଼ଙ୍ଗୀ ଏବଂ ଅପରାଜିତା ଷଡ଼ଙ୍ଗୀ, ବିଧାୟକ ଶ୍ରୀ ଅନନ୍ତ ନାରାୟଣ ଜେନା ପ୍ରମୁଖ ଭୁବନେଶ୍ୱର ରେଳ ଷ୍ଟେସନରେ ଯୋଗଦାନ କରିଥିଲେ |
ଓଡିଶାର ମାନ୍ୟବର ମୁଖ୍ୟମନ୍ତ୍ରୀ ଶ୍ରୀ ନବୀନ ପଟ୍ଟନାୟକ ଅନୁଗୁଳ ଷ୍ଟେସନ ଠାରେ ଆୟୋଜିତ ରେଳବାଇ କାର୍ଯ୍ୟକ୍ରମରେ ଯୋଗଦେଇ କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଶ୍ରୀ ପ୍ରହଲ୍ଲାଦ ଯୋଶୀ ଏବଂ ଶ୍ରୀ ଅଶ୍ବିନୀ ବୈଷ୍ଣବଙ୍କ ଉପସ୍ଥିତିରେ ସମ୍ବଲପୁର ଏବଂ ଶାଲିମାର ମଧ୍ୟରେ ନୂତନ ଏକ୍ସପ୍ରେସ ଟ୍ରେନର ଶୁଭାରମ୍ଭ କରାଇଥିଲେ | ଅନୁଗୁଳ-ଢେଙ୍କାନାଳ-ଭଦ୍ରକ ମାର୍ଗଦେଇ ସମ୍ବଲପୁର-ଶାଲିମାର-ସମ୍ବଲପୁର ଏକ୍ସପ୍ରେସ ଏହି ଅଞ୍ଚଳର ଲୋକଙ୍କ ଆକାଂକ୍ଷା ପୂରଣ କରିବ ଓ ଯାତ୍ରା ସୁବିଧା ଯୋଗାଇଦେବ |
ପରେ, ଅନୁଗୁଳ ଲୋକୋ ସେଡ ଠାରେ ଆୟୋଜିତ କାର୍ଯ୍ୟକ୍ରମରେ 14 କିଲୋମିଟର ଦୈର୍ଘ୍ୟ ନୂତନ ରେଳ ଲାଇନକୁ କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଶ୍ରୀ ପ୍ରହଲ୍ଲାଦ ଯୋଶୀ ଏବଂ ଶ୍ରୀ ଅଶ୍ବିନୀ ବୈଷ୍ଣବ ଉଦ୍ଘାଟନ କରିଥିଲେ | ଅନୁଗୁଳ-ବଳରାମ ନୂତନ ରେଳ ଲାଇନ ମାଲ ପରିବହନ ପାଇଁ ସୁବିଧା ଯୋଗାଇବ | ଏହା ବିଶେଷ ଭାବେ ଦେଶର ବିଭିନ୍ନ କୋଣ ଅନୁକୋଣରେ ଥିବା ବିଭିନ୍ନ ଶିଳ୍ପ ଏବଂ ପାୱାର ହାଉସକୁ କୋଇଲା ଯୋଗାଇବ ଏବଂ ଦେଶ ପାଇଁ ଅତିରିକ୍ତ ରାଜସ୍ୱ ଯୋଗାଇପାରିବ |
ଓଡିଶା ବିଧାନ ସଭାର ମାନ୍ୟବର ଉପ ବାଚସ୍ପତି ଶ୍ରୀ ରଜନୀ କାନ୍ତ ସିଂ, ମାନ୍ୟବର ସାଂସଦ ଶ୍ରୀ ମହେଶ ସାହୁ, ମାନ୍ୟବର ବିଧାୟକ ଶ୍ରୀ ବ୍ରଜ କିଶୋର ପ୍ରଧାନ, ଶ୍ରୀ ସୁଶାନ୍ତ କୁମାର ବେହେରା ପ୍ରମୁଖ ଅନୁଗୁଳ ଠାରେ ଆୟୋଜିତ କାର୍ଯ୍ୟକ୍ରମ ମାନଙ୍କରେ ଯୋଗ ଦେଇଥିଲେ |
ଏହାପୂର୍ବରୁ ପୂର୍ବତଟ ରେଳପଥର ମହାପ୍ରବନ୍ଧକ ଶ୍ରୀ ରୂପ ନାରାୟଣ ସୁନକର ଉଭୟ କାର୍ଯ୍ୟକ୍ରମରେ ସ୍ୱାଗତ ଭାଷଣ ଦେଇ ରେଳବାଇ କାର୍ଯ୍ୟ ଦକ୍ଷତା ସମ୍ବନ୍ଧରେ କହିଥିଲେ |
ROM
(Visitor Counter : 99
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରମୁଖ ବିଜ୍ଞାନ ଶିକ୍ଷାନୁଷ୍ଠାନଗୁଡ଼ିକ ସହିତ ଆଲୋଚନା ସମ୍ପର୍କରେ ପ୍ରଧାନମନ୍ତ୍ରୀଙ୍କ ଟ୍ୱିଟ୍
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କେନ୍ଦ୍ରୀୟ ଅନୁଦାନପ୍ରାପ୍ତ ବୈଷୟିକ ଶିକ୍ଷାନୁଷ୍ଠାନଗୁଡ଼ିକର 100ରୁ ଅଧିକ ନିର୍ଦ୍ଦେଶକମାନଙ୍କ ସହିତ ଆଲୋଚନା ପରେ ଦେଶର ପ୍ରମୁଖ ବିଜ୍ଞାନ ଓ ପ୍ରଯୁକ୍ତି ଶିକ୍ଷାନୁଷ୍ଠାନଗୁଡ଼ିକ ସହିତ ତାଙ୍କର ଆଲୋଚନା ସମ୍ପର୍କରେ ବିସ୍ତୃତ ବିବରଣୀ ପ୍ରଦାନ କରିଛନ୍ତି। ଏହି ବୈଠକରେ ଉକ୍ତ ଶିକ୍ଷାନୁଷ୍ଠାନଗୁଡ଼ିକ ପକ୍ଷରୁ ବିଭିନ୍ନ ତଥ୍ୟ ଉପସ୍ଥାପନା କରାଯାଇଥିଲା। ଆଇଆଇଏସସି ବେଙ୍ଗାଲୁରୁ, ଆଇଆଇଟି ମୁମ୍ବାଇ, ଆଇଆଇଟି ଚେନ୍ନାଇ, ଆଇଆଇଟି କାନପୁର ସମ୍ପର୍କରେ ପ୍ରଧାନମନ୍ତ୍ରୀ ଟ୍ୱିଟ୍ କରିଥିଲେ।
ଏକାଧିକ ଟ୍ୱିଟ ଜରିଆରେ ପ୍ରଧାନମନ୍ତ୍ରୀ କହିଛନ୍ତି:
ଅଗ୍ରଣୀ ଆଇଆଇଟି ଏବଂ ଆଇଆଇଏସସି ବାଙ୍ଗାଲୋରର ନିର୍ଦ୍ଦେଶକମାନଙ୍କ ସହିତ ଏକ ଉତ୍ସାହପ୍ରଦ ଆଲୋଚନା ହେଲା। ଭାରତକୁ ଗବେଷଣା ଓ ବିକାଶ, ନବୋନ୍ମେଷର କେନ୍ଦ୍ରରେ ପରିଣତ କରିବା ଏବଂ ଯୁବପିଢ଼ିଙ୍କ ମଧ୍ୟରେ ବିଜ୍ଞାନକୁ ଲୋକପ୍ରିୟ କରିବା ଆଦି ବ୍ୟାପକ ବିଷୟ ଉପରେ ମତବିନିମୟ କରାଗଲା।
ରୋବୋଟିକ୍ସ, ଗଣିତ/ବିଜ୍ଞାନ ଶିକ୍ଷକମାନଙ୍କୁ ପ୍ରଶିକ୍ଷଣ ପ୍ରଦାନ କରିବା ଭଳି ଶିକ୍ଷା କ୍ଷେତ୍ରରେ ପ୍ରୟାସ, କୋଭିଡ-19 ମୁକାବିଲା ଆଦି ବିଷୟରେ ପ୍ରମୁଖ ଗବେଷଣା ଓ ବିକାଶ କାର୍ଯ୍ୟକ୍ରମ ସମ୍ପର୍କରେ ଆଇଆଇଏସସି ବାଙ୍ଗାଲୋର ଟିମ୍ ପକ୍ଷରୁ ଉତ୍ସାହପ୍ରଦ ଉପସ୍ଥାପନା କରାଯାଇଥିଲା। ଆତ୍ମନିର୍ଭର ଭାରତ ସଂକଳ୍ପରେ ସ୍ୱାସ୍ଥ୍ୟ ଉପରେ ଗୁରୁତ୍ୱ ଦେବାର ଆବଶ୍ୟକତା ରହିଛି ବୋଲି ସେମାନେ ଜୋର ଦେଇଥିଲେ।
ନାଇଟ୍ରୋଜେନ ଜେନେରେଟରକୁ ଅକ୍ସିଜେନ ଜେନେରେଟରରେ ପରିଣତ କରିବା, କ୍ୟାନ୍ସର ଚିକିତ୍ସା ପାଇଁ ସେଲ୍ ଥେରାପି ଏବଂ ଏଲଏଏସଇ କାର୍ଯ୍ୟକ୍ରମ, ଡିଜିଟାଲ ସ୍ୱାସ୍ଥ୍ୟ କ୍ଷେତ୍ରରେ ସ୍ନାତୋକୋତ୍ତର, ଆର୍ଟିଫିସିଆଲ ଇଣ୍ଟେଲିଜେନ୍ସ ଓ ଡାଟା ସାଇନ୍ସ ଭଳି ସେମାନଙ୍କର ଶିକ୍ଷାକ୍ଷେତ୍ରରେ ଉଦ୍ଭାବନ ସମ୍ପର୍କରେ ବିସ୍ତୃତ ଭାବେ ଜାଣି ମୁଁ ଆନନ୍ଦିତ ହେଲି।
ଆଇଆଇଟି ମାଡ୍ରାସର ଟିମ୍ କୋଭିଡ୍କୁ ପ୍ରତିହତ କରିବା ପ୍ରୟାସ ଯେପରିକି ଏକ ମଡ୍ୟୁଲ୍ ହସ୍ପିଟାଲ ପ୍ରତିଷ୍ଠା, ହଟସ୍ପଟ ଅନୁମାନ, ସେମାନଙ୍କ ବହୁମୁଖୀ ଗବେଷଣା ଓ ପ୍ରୋଗ୍ରାମିଂ ଡାଟା ସାଇନ୍ସରେ ଅନଲାଇନ ବିଏସସି ପାଠ୍ୟକ୍ରମ ବିଷୟରେ ଆଲୋଚନା କରିଥିଲେ। ସେମାନେ ସାରା ଭାରତରେ ଉନ୍ନତ ଡିଜିଟାଲ କଭରେଜ ଉପରେ ମଧ୍ୟ କାମ କରୁଛନ୍ତି।
ଆଇଆଇଟି କାନପୁର ବ୍ଲକ୍ଚେନ୍ ପ୍ରଯୁକ୍ତିରେ ଭବିଷ୍ୟତର ଗବେଷଣା ଓ ନବୋନ୍ମେଷ, ବାୟୁ ଗୁଣବତ୍ତାର ଅନୁଧ୍ୟାନ, ଇଲେକ୍ଟ୍ରୋନିକ୍ସ ଫୁଏଲ୍ ଇଞ୍ଜେକ୍ସନ ଏବଂ ଅନ୍ୟ ବିଷୟର କେନ୍ଦ୍ର ପାଲଟିଥିବା ଦେଖି ଗର୍ବ ଅନୁଭବ ହୋଇଥିଲା। ଷ୍ଟାର୍ଟଅପ୍ସକୁ ଦିଆଯାଉଥିବା ସହାୟତା, ପେସାଦାରମାନଙ୍କ ଦକ୍ଷତାରେ ବୃଦ୍ଧି ଭାରତର ଯୁବଶକ୍ତିଙ୍କୁ ଯଥେଷ୍ଟ ଲାଭ ପ୍ରଦାନ କରିବ।
ଏହି ବୈଠକର ସମ୍ପୂର୍ଣ୍ଣ ବିବରଣୀ ଜାଣିବା ଲାଗି ଏଠାରେ କ୍ଲିକ୍ କରନ୍ତୁ-
https://pib.gov.in/PressReleseDetail।aspx?PRID=1733638
ଯୋଗାଯୋଗ ମନ୍ତ୍ରଣାଳୟ
ବିଏସଏନଏଲ ପକ୍ଷରୁ ଦୁର୍ନୀତି ନିବାରଣ ସଚେତନତା ସପ୍ତାହ ପାଳିତ
ରାଷ୍ଟ୍ରାୟତ୍ତ ଦୂରସଞ୍ଚାର କମ୍ପାନୀ ଭାରତ ସଞ୍ଚାର ନିଗମ ଲିମିଟେଡ , ଓଡ଼ିଶା ଶାଖା ପକ୍ଷରୁ ଦୁର୍ନୀତି ନିବାରଣ ସଚେତନତା ସପ୍ତାହ ପାଳିତ ହୋଇଯାଇଛି । ଏହି ଉପଲକ୍ଷେ ଗୁରୁବାର ଦିନ ଏକ ସଚେତନତା ପଦଯାତ୍ରା ବା ୱାକାଥନ୍ ଆୟୋଜନ କରାଯାଇଥିଲା । ବିଏସଏନଏଲର ମୁଖ୍ୟ ମୁଖ୍ୟ ମହାପ୍ରବନ୍ଧକ ଟେଲିକମ ଶ୍ରୀ ରୁଦ୍ର ନାରାୟଣ ପଲେଇ, ଉପମହାପ୍ରବନ୍ଧକ  ଶ୍ରୀ କାର୍ତ୍ତିକ ଚରଣ ପତିଙ୍କ ସମେତ ବିଏସଏନଏଲ ମୁଖ୍ୟ କାର୍ଯ୍ୟାଳୟର ସମସ୍ତ ଅଧିକାରୀ ଓ କର୍ମଚାରୀମାନେ ଯୋଗ ଦେଇଥିଲେ । ପଦଯାତ୍ରା ସମୟରେ ପ୍ରତିଯୋଗୀମାନେ ‘‘ଭ୍ରଷ୍ଟାଚାର ମୁକ୍ତ ଭାରତ-ବିକଶିତ ଭାରତ’’ ବିଷୟବସ୍ତୁର ବାର୍ତ୍ତା ବହନ କରୁଥିବା ପ୍ଲାକାର୍ଡ ଧରି ସଚେତନତା ସୃଷ୍ଟି କରିଥିଲେ । ଏହି କାର୍ଯ୍ୟକ୍ରମ ଅବସରରେ ଦୁର୍ନୀତି ନିରାକରଣ ପାଇଁ ବାର୍ତ୍ତା ପ୍ରଚାର କରାଯାଇଥିଲା।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ପୁରୁଷ ୧୫୦୦ ମିଟର ଫାଇନାଲରେ ବ୍ରୋଞ୍ଜ ପଦକ ଜିତିଥିବା ଜିନସନ ଜନସନଙ୍କ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ପୁରୁଷ ୧୫୦୦ ମିଟର ଫାଇନାଲରେ ବ୍ରୋଞ୍ଜ ପଦକ ଜିତିଥିବା ଜିନସନ ଜନସନଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ବ୍ରୋଞ୍ଜ ପଦକ ସହ ଏକ ଶ୍ରେଷ୍ଠ ମଞ୍ଚରେ ଉତ୍କୃଷ୍ଟ ପ୍ରଦର୍ଶନ! ପୁରୁଷ ୧୫୦୦ ମିଟର ଫାଇନାଲରେ ଚମତ୍କାର ପ୍ରଦର୍ଶନ ପାଇଁ ଜିନସନ ଜନସନଙ୍କୁ ବହୁତ ଅଭିନନ୍ଦନ । ସେ ସର୍ବଦା ଗୌରବର ନୂଆ ଉଚ୍ଚତାକୁ ଛୁଅଁନ୍ତୁ ।’
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତର ମୋଟ ଆରୋଗ୍ୟ ମାମଲା 95 ଲକ୍ଷ ଟପିଲା
● 95.40 ପ୍ରତିଶତ ଆରୋଗ୍ୟ ହାର ବିଶ୍ଵରେ ସର୍ବୋଚ୍ଚ
● ସକ୍ରିୟ ମାମଲା 3.13 ଲକ୍ଷକୁ ଖସିଲା
କରୋନା ମହାମାରୀ ବିରୋଧୀ ଲଢେଇରେ ଭାରତ ଆଜି ଏକ ଉଲ୍ଲେଖନୀୟ ସଫଳତା ହାସଲ କରିଛି । ଭାରତର ସମୁଦାୟ ଆରୋଗ୍ୟ ସଂଖ୍ୟାରେ ବୃଦ୍ଧିର ଧାରା ଜାରି ରହିଛି । ଦେଶର ସମୁଦାୟ ଆରୋଗ୍ୟ ମାମଲା 95 ଲକ୍ଷ  ଟପିଛି ।
ସକ୍ରିୟ ମାମଲା ଏବଂ ଆରୋଗ୍ୟ ମାମଲାଗୁଡ଼ିକ ମଧ୍ୟରେ ବ୍ୟବଧାନ କ୍ରମାଗତ ଭାବରେ ବୃଦ୍ଧି ପାଉଛି । ଆରୋଗ୍ୟ ଏବଂ ସକ୍ରିୟ ମାମଲା ମଧ୍ୟରେ ପାର୍ଥକ୍ୟ 92 ଲକ୍ଷରୁ ଅଧିକ କୁ ଅତିକ୍ରମ କରିଛି । ଆରୋଗ୍ୟ ହାର ମଧ୍ୟ 95.40%କୁ ବୃଦ୍ଧି ପାଇଛି । ବିଶ୍ୱରେ ସର୍ବାଧିକ ଆରୋଗ୍ୟ ହାର ଥିବା ଶୀର୍ଷ ଦେଶମାନଙ୍କ ମଧ୍ୟରୁ ଭାରତ ଅନ୍ୟତମ ।
ସମୁଦାୟ ଆରୋଗ୍ୟ ଲ ମାମଲା ସକ୍ରିୟ ମାମଲାଠାରୁ 30 ଗୁଣରୁ ଅଧିକ ଅଟେ । ଭାରତରେ ବର୍ତ୍ତମାନ ଥିବା 3,13,831 ସକ୍ରିୟ ମାମଲା ମୋଟ ସକ୍ରିୟ ମାମଲାର ମାତ୍ର 3.14% ।
ଦୈନିକ ନୂତନ ମାମଲା ତୁଳନାରେ ଆରୋଗ୍ୟ ସଂଖ୍ୟା ବୃଦ୍ଧି ପାଉଥିବାରୁ ମୋଟ ସକ୍ରିୟ ମାମଲା କ୍ରମାଗତ ଭାବେ ହ୍ରାସ ପାଇବାରେ ଲାଗିଛି । ଗତ 24 ଘଣ୍ଟା ମଧ୍ୟରେ, ଭାରତରେ କେବଳ 22,890 ଜଣ କୋଭିଡ ସଂକ୍ରମିତ ପଞ୍ଜୀକୃତ ହୋଇଥିବା ଜଣାପଡିଛି । ଏହି ଅବଧି ମଧ୍ୟରେ, ଭାରତର 31,087 ଜଣ ଆରୋଗ୍ୟ ଲାଭ କରିଛନ୍ତି ।
ଗତ 21 ଦିନ ଧରି କ୍ରମାଗତ ନୂତନ ଆରୋଗ୍ୟ ସଂଖ୍ୟା ନୂତନ ସଂକ୍ରମିତ ମାମଲାକୁ ଅତିକ୍ରମ କରିଛି ।
ଦେଶରେ ମୋଟ ଆରୋଗ୍ୟ ମାମଲାର ପ୍ରାୟ 52%  ପାଞ୍ଚଟି ରାଜ୍ୟରୁ ଥିବା ଜଣାପଡିଛି ।
ନୂତନ ଆରୋଗ୍ୟ ମାମଲାଗୁଡ଼ିକର 75.46 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
ଗୋଟିଏ ଦିନରେ 4,970 ନୂତନ ଆରୋଗ୍ୟ ମାମଲା ସହିତ କେରଳ ସବୁଠାରୁ ଆଗରେ ରହିଛି । ଗତ 24 ଘଣ୍ଟା ମଧ୍ୟରେ ମହାରାଷ୍ଟ୍ରରେ 4,358 ଲୋକ ଆରୋଗ୍ୟ ଲାଭ କରିଛନ୍ତି । ସେହିପରି ପଶ୍ଚିମବଙ୍ଗରୁ ମଧ୍ୟ 2,747 ରୋଗୀ ଆରୋଗ୍ୟ ଲାଭ କରିଛନ୍ତି ।
ନୂତନ ମାମଲାଗୁଡ଼ିକର 76.43 ପ୍ରତିଶତ 10ଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳରୁ ଆସିଛି ।
କେରଳର ସର୍ବାଧିକ ଦୈନିକ ନୂତନ ମାମଲା 4,969 ବୋଲି ଜଣାଯାଇଛି । ଏହା ପଛକୁ ପଶ୍ଚିମବଙ୍ଗ ଏବଂ ଛତିଶଗଡରେ ଯଥାକ୍ରମେ 2,245 ଏବଂ 1,584 ନୂତନ ମାମଲା ରହିଛି ।
ଗତ 24 ଘଣ୍ଟା ମଧ୍ୟରେ 338 ଜଣଙ୍କର ମୃତ୍ୟୁ ହୋଇଥିବା ସୂଚନା ମିଳିଛି ।
ଦଶଟି ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର ନୂତନ ମୃତ୍ୟୁ ହାର 75.15 ପ୍ରତିଶତ ଯେଉଁଥିରୁ ମହାରାଷ୍ଟ୍ରରୁ ସର୍ବାଧିକ 65 ଜଣ ଅଛନ୍ତି । ସେହିପରି ପଶ୍ଚିମବଙ୍ଗ ଏବଂ ଦିଲ୍ଲୀରୁ ଦୈନିକ ମୃତ୍ୟୁ ସଂଖ୍ୟା ଯଥାକ୍ରମେ 44 ଏବଂ 35 ଜଣ ରହିଛନ୍ତି ।
ଭାରତର ଦୈନିକ ମୃତ୍ୟୁ ହାର କ୍ରମାଗତ ଭାବେ ହ୍ରାସ ପାଉଛି । ଗତ 13 ଦିନ ମଧ୍ୟରେ ଦୈନିକ ମୃତ୍ୟୁ ସଂଖ୍ୟା 500ରୁ କମ ଥିବା ପଞ୍ଜିକୃତ ହୋଇଛି ।
କାର୍ମିକ, ସାଧାରଣ ଅଭିଯୋଗ ଓ ପେନସନ ମନ୍ତ୍ରଣାଳୟ
ଷ୍ଟାଫ ସିଲେକସନ କମିଶନ ପକ୍ଷରୁ ପରିବର୍ତ୍ତିତ ପରୀକ୍ଷା ସୂଚୀ ମେ 3 ପରେ ଘୋଷଣା ହେବ
• ପିଏମ କେୟାର୍ସ ଫଣ୍ଡକୁ ଗୋଟିଏ ଦିଗର ବେତନ ଦାନ କରିବେ ଏସଏସସି ଅଧିକାରୀ ଓ କର୍ମଚାରୀ
କରୋନା ମହାମାରୀ ସଂକ୍ରମଣ ଦ୍ୱାରା ସୃଷ୍ଟି ହୋଇଥିବା ପରିସ୍ଥିତି ସମ୍ପର୍କରେ ସମୀକ୍ଷା କରିବା ପାଇଁ ଷ୍ଟାଫ ସିଲେକସନ କମିଶନ ର ଏକ ସ୍ୱତନ୍ତ୍ର ବୈଠକ ଅନୁଷ୍ଠିତ ହୋଇଯାଇଛି । ଲକଡାଉନ ସହିତ ସାମାଜିକ ଦୂରତ୍ୱ ରକ୍ଷା ଉପରେ ଗୁରୁତ୍ୱ ଦିଆଯାଉଥିବାରୁ ଏହି ସମୟରେ କମିଶନ ପକ୍ଷରୁ ପୂର୍ବ ନିର୍ଦ୍ଧାରିତ ମତେ ହେବାକୁ ଥିବା ସବୁ ପରୀକ୍ଷାର କାର୍ଯ୍ୟସୂଚୀ ଓ ତାରିଖକୁ ସମୀକ୍ଷା କରି ତାହାକୁ ପରିବର୍ତ୍ତନ କରିବାକୁ ବୈଠକରେ ନିଷ୍ପତ୍ତି ନିଆଯାଇଛି । ଗମନାଗମନ ଓ ଗୋଟିଏ ସ୍ଥାନରେ ଏକତ୍ର ହେବା ଉପରେ ଏବେ କଟକଣା ରହିଥିବାରୁ ଲକଡାଉନ କାଳରେ କୌଣସି ପରୀକ୍ଷା କରିବା ସମ୍ଭବ ନୁହେଁ । ତେଣୁ ଘୋଷିତ ପରୀକ୍ଷାର ତାରିଖ ସୂଚୀର ସମୀକ୍ଷା କରାଯାଇ ତାହାକୁ ବଦଳାଯିବ । ନୂଆ ପରୀକ୍ଷା ମେ 3 ପରେ ଘୋଷଣା କରାଯିବ ।
ବୈଠକରେ ହୋଇଥିବା ନିଷ୍ପତ୍ତି ଅନୁସାରେ ସିଏଚସି  ସ୍ତରର  2019ର ଅବଶିଷ୍ଟ ଦିନଗୁଡିକର ପରୀକ୍ଷା, ଜୁନିଅର ଇଂଜିନିୟର  ପରୀକ୍ଷା, 2019 ଷ୍ଟେନୋଗ୍ରାଫର ଗ୍ରେଡ ସି ପରୀକ୍ଷା ଓ 2018ର ହାୟରଗ୍ରେଡ ଲେଭଲ କମ୍ବାଇଣ୍ଡ ସ୍କିଲ ଟେଷ୍ଟ ପରୀକ୍ଷା ସଂକ୍ରାନ୍ତ ନୂଆ ତାରିଖ ଦ୍ୱିତୀୟ ପର୍ଯ୍ୟାୟ ଲକଡାଉନ ଶେଷରେ ମେ ମାସ 3 ପରେ ଘୋଷଣା କରାଯିବ ।
ଏସବୁ ପରୀକ୍ଷାର ନୂଆ ତାରିଖ ଓ କାର୍ଯ୍ୟସୂଚୀ କମିଶନ ୱେବ ସାଇଟ ତଥା ଆଞ୍ଚଳିକ/ଉପଆଞ୍ଚଳିକ ଅଫିସର ୱେବସାଇଟରେ ଜଣାଇ ଦିଆଯିବ । ଏହାଛଡା କମିଶନର ଯେଉଁ ବାର୍ଷିକ ପରୀକ୍ଷା କ୍ୟାଲେଣ୍ଡର ପ୍ରସ୍ତୁତ କରାଯାଇଛି ଏହି ଅପ୍ରତ୍ୟାଶିତ ପରିସ୍ଥିତି ଦୃଷ୍ଟିରୁ ସେଥିରେ ମଧ୍ୟ ପରିବର୍ତ୍ତନ କରାଯିବ ।
କରୋନା ମୁକାବିଲା ପାଇ କମିଶନର ଅଧିକାରୀ ଓ କର୍ମଚାରୀମାନେ ସେମାନଙ୍କର ଗୋଟିଏ ଦିନର ବେତନ ପ୍ରଧାନମନ୍ତ୍ରୀ ସହାୟତା ପାଣ୍ଠି ପିଏମ କେୟାର୍ସକୁ ଦେବାକୁ ବୈଠକରେ ନିଷ୍ପତ୍ତି ନିଆଯାଇଛି ।